《青玉案 其一 春夜张灯饮碧桃花下》
清代·徐釚

离魂倩女东风起。笼夜月，情无底。人面去年谁与比。

暗怜小玉，重思崔护，深院愁如水。

太湖石畔苔茵洗。凤胫灯寒藏树尾。只恐似他轻薄死。

故烧红烛，满斟玉斝，狼藉胭脂里。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。